กินยาคุมฉุกเฉินไปเมื่อวันที่ 16 พย มีเลือดออกกะปริบกระปอยก่อนกำหนดมีประจำเดือนประมาณ 1 สัปดาห์แล้วก็หายไป กำหนดประจำเดือนควรจะมาวันที่ 2 ธค แต่ไม่มา แต่วันที่ 9 ธค มีเลือดออกคล้ายประจำเดือน แต่มาแค่นิดเดียว กะปริบกะปรอยค่ะ จนถึงวันนี้ก็ยังมีอยู่ แต่ไม่แน่ใจว่าใช่ประจำเดือนไหม คืออะไรคะ
สวัสดีค่ะ เลือดออกผิดปกติทางช่องคลอด หากออกกระปริดกระปรอยติดกันเกิน 7 วันหรือน้อยกว่า 2 วันอาจไม่ใช่เลือดประจำเดือน แต่มีสาเหตุเช่น-ผลข้างเคียงจากการใช้ยาคุมกำเนิดฉุกเฉิน-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์